tomron87/hebrew-wikipedia-sentences-corpus huggingface dataset:
יצאה לראשונה בשנת 2004. הספרייה נותנת כלים, יכולות ותבניות, כדי שהמפתח לא יזדקק לכלים נוספים.
אף על פי שג'אווה סקריפט לא מיועדת לכך במקור, Dojo Toolkit מכילה כלים לפיתוח מודולרי ומונחה-עצמים.
כמו כן היא מכילה אוסף נרחב של תבניות קיימות, וידג'טים וגיליונות עיצוב (css).
Dojo Toolkit מכילה את הספריות הבאות:
dojo - הספרייה המרכזית משמשת ליצירה, עיבוד וניווט בתוך ה-DOM, כלים לתכנות מונחה עצמים, יצירת אובייקטים, יצירה והקשבה לאירועי דפדפן שונים.
dijit - ספרייה המכילה יכולות גרפיות שונות, אוסף נרחב של וידג'טים, וכלים ליצירת וידג'טים חדשים.
dojox - ספרייה ששימושה ההיסטורי היה לצורך פיתוח גרסאות ראשוניות, בעתיד אמורה להימחק ותוכנה יפוזר בין שתי הספריות המוזכרות לעיל.
utils - ספרייה המכילה כלי עזר למפתח כמו דחיסה, יעילות ועוד.
לאורך השנים נוצרה ביקורת רבה על Dojo Toolkit, בכך שהספרייה מסובכת וקשה ללימוד.
כמו כן הספרייה מאוד גדולה דבר הגורם לזמן טעינה איטי, ולעיתים עלולה לגרום להאטה בביצועי הדפדפן ולדליפות זיכרון.
פיתוח נכון יכול למנוע את הבעיות שהוזכרו לעיל.
"Don't Cry for Me Argentina" (בעברית: "אַל נָא תִּבְכִּי בִּשְׁבִילִי אַרְגֶּנְטִינָה") הוא סינגל שהוקלט על ידי ג'ולי קובינגטון עבור אלבום הקונספט, Evita, משנת 1976, אשר מאוחר יותר נכלל במחזמר באותו השם.
השיר נכתב על ידי טים רייס והולחן על ידי אנדרו לויד ובר, בזמן שהשניים ערכו תחקיר אודות חייה של המנהיגה הארגנטינאית, אווה פרון.
שיר זה מופיע הן בפתיחה והן לקראת סיומו של המחזמר; בתחילה, רוחה של אווה המנוחה מטיפה לאנשי ארגנטינה שלא להתאבל על מותה; לבסוף, במהלך נאומה המפורסם של אווה, מהמרפסת של הקאסה רוסאדה.
קובינגטון הוחתמה להקליט את השיר על ידי כותביו, לאחר שבדקו את העבודות הקודמות שלה בתיאטרון המוזיקלי.
Evita הוקלט במשך 3–4 חודשים, אולם רייס לא היה מרוצה מהעוצמה של ביצוע השיר, כאשר הוקלט בתחילה, בגלל התוכן הלירי של השיר והיותו בלדת רוק רגשנית.
לשיר היו מספר שמות אחרים, עד שהוחלט על "Don't Cry for Me Argentina".
הלחן שלו משמש גם את "Oh What a Circus", שיר נוסף מאותו מחזמר.
מילות השיר השיר כוללות בקשות חוזרות ונשנות מצידה של אווה פרון, המנסה למצוא חן בעיני העם של ארגנטינה.
השיר פורסם כסינגל ראשון מתוך Evita ב-12 בנובמבר 1976, בממלכה המאוחדת, בליווי מסע פרסום, שכלל ראיונות רדיו.
עם יותר ממיליון עותקים שנמכרו, השיר הגיע למקום הראשון במצעד הסינגלים הבריטי, וכן במצעדים שבאוסטרליה, בלגיה, אירלנד, ניו זילנד והולנד.
"Don't Cry for Me Argentina" זכה לשבחים מצד מבקרי המוזיקה.
כאשר "אוויטה" הגיעה ללונדון, קובינגטון כבר איבדה עניין בפרויקט ולכן לתפקיד לוהקה איליין פייג'.
השיר זכה לגרסאות כיסוי על ידי אמנים רבים, ביניהם: הקרפנטרז, אוליביה ניוטון-ג'ון, שינייד או'קונור, וכוכבי הסדרה Glee, ליאה מישל וכריס קולפר.
בשנת 1996, הזמרת האמריקאית מדונה כיכבה בעיבוד הקולנועי של המחזמר בתפקיד הראשי.
גרסתה של "Don't Cry for Me Argentina" יצאה כסינגל שני מתוך פסקול הסרט ב-4 בפברואר 1997. גרסה נפרדת, בשם "Miami Mix", שכללה הקלטה חדשה של הקולות באנגלית ובספרדית, וכן בנדונאון ארגנטינאי בפתיח האינסטרומנטלי של השיר, הופצה בתחנות הרדיו.
שירתה של המדונה זכתה לביקורות משבחות, והשיר הגיע למקומות גבוהים במצעדי פזמונים שונים ברחבי אירופה, בספרד במיוחד, כאשר גרסה המיקס הגיע למקום הראשון במצעדים בארצות הברית.
השיר דורג בעשיריות הפותחת במצעדי השירים במספר מדינות, לרבות מצעד בילבורד הוט 100.
השיר "Don't Cry for Me Argentina" נכתב על ידי אנדרו לויד ובר וטים רייס בזמן שהם פיתחו את המחזמר "אוויטה" בשנת 1976, לקראת עלייתו בברודוויי.
שניהם היו מסוקרנים מאוד מהסיפורים המקיפים את קורות חייו של אווה פרון שהגיעו לאוזניהם, במהלך עריכת התחקיר אודותיה, באמצע שנות ה-70. "אוויטה" הופק בתחילה כאלבום, לפני שעובד למחזה, בהתאם לנוסחה שובר ורייס השתמשו כבר בעבר, במהלך ההפקה של "ישו כוכב עליון", המחזמר הקודם שלהם.
השניים כתבו יחד שירים המיועדים לביצוע על ידי זמרת, אישה, בעלת יכולות ווקליים טובים.
המחקר של ובר ורייס הראה כי במציאות, אווה לא נאמה שום נאום מרכזי ביום טקס השבעתו של בעלה חואן פרון, אבל זמן קצר לאחר שהפכה לגברת הראשונה של ארגנטינה, היא החלה לשאת נאומים רגשיים מאוד, שאת האינטנסיביות שלהם רצו היוצרים לבטא בשיר "Don't Cry for Me Argentina".
השיר הולחן בכוונה כי יבוצע בפתיחת המחזה, ואחר כך לקראת סופו; תחילה - כרוח רפאים של אווה המתה, המטיפה לאנשי ארגנטינה שלא להתאבל עליה, ולבסוף - במהלך נאומה של אווה מהמרפסת של הקאסה רוסאדה.
המנגינה של שיר זה דומה לזה של שיר הפתיחה של המחזמר, "Oh What a Circus", ששם דגש על ההלוויה של אווה.
כאשר השיר "Oh What a Circus" מסתיים, עם הדמות צ'ה שמתייחסת באופן סרקסטי לביטויי האבל שבעקבות מותה של אווה, השיר "Don't Cry for Me Argentina" מתחיל, אך רק מספר בודד של שורות ממנו נשמע; שאר השיר שמור לסיום המחזמר.
אחרי שהשיר הולחן, ובר ורייס התקשו למצוא שחקנית-זמרת מתאימה לגלם את דמותה של אוויטה ולבצע את השיר, מאחר שהשחקנית היחידה שהכירו, איבון אלימן, עברה להתגורר בארצות הברית.
יום אחד הם צפו ב-Rock Follies, תוכנית טלוויזיה מוזיקלית בריטית, והבחינו בשחקנית-זמרת ג'ולי קובינגטון, ששיחקה מוזיקאית רוק בתחילת דרכה.
קודם לכן קובינגטון שיחקה במחזות זמר בלונדון, כמו Godspell, ויכולות המשחק שלה ב-Rock Follies שכנעו את ובר ורייס להחתימה לבצע את אוויטה.
קובינגטון הייתה מאוד מסוקרנת מהצעתם, בהתחשב בכך שדמותה של אווה פרון הייתה רעיון לא-מסחרי למחזמר.
עם זאת, היא חשבה שהשירים היו יצירות מופת, והיא חתמה על חוזה הקלטה איתם.
הם המשיכו וחתמו על חוזה עם חברת התקליטים MCA רקורדס, אשר תוציא ותפיץ אלבום המבוסס על שיריהם, אולם עם שיעורי תמלוגים נמוך מאוד, מאחר שמנהלי חברת התקליטים לא ציפו שהאלבום יצליח.
בינתיים, הוחתמו זמרים לכל התפקידים האחרים של המחזמר, והשחקנים עברו לאולפני אולימפיק על מנת להתחיל בהקלטות.
בין האנשים הרבים שעבדו על האלבום Evita נכללים טכנאי ההקלטה דייוויד המילטון-סמית', סיימון פיליפס על התופים, מו פוסטר על הבס, ג'ו מורטי וריי ראסל על הגיטרות ואן אודל על הקלידים.
דייוויד סנל ניגן בנבל בעוד אנתוני בולס ניצח על התזמורת הפילהרמונית של לונדון, כאשר על תזמורת אחרת נוספת, בשם לונדון בוי סינגלס, ניצח אלן דוגט.
חברי הגריז בנד, וביניהם הבסיסט אלן ספנר והגיטריסט ניל האברד גם ניגנו עבור האלבום.
זה לקח בסך הכל 3–4 חודשים כדי לסיים את ההקלטות.
הרגשנות שרייס שאף להגיע אליה בביצוע שיר זה לא הושגה באופן מיידי בזמן ההקלטה, בגלל התוכן הלירי של השיר, והיותו בלדת רוק.
ככל שמועד סיום ההקלטות המתוכנן התקרב, הם נעשו מתוחים יותר ויותר, מאחר שהקלטות רוב האלבום כבר הסתיימו.
רק שיר זה נשאר אחרון, כשהם לא מסוגלים להכריע על שם השיר הסופי; רייס ניסה מספר שמות, שלא התאימו לאווירה הפוליטית והדרמטית של העלילה.
בתחילה, הם ניסו מספר שמות, אך חששו לעשות בהם שימוש על רקע מסחרי.
רייס מספר: "איזו החלטה קשה!
זו הייתה כנראה הפעם היחידה (באמת) שעשיתי את הטעות שהיה אכפת לי יותר האהדה הפוטנציאלית של השיר מחוץ להצגה עצמה, מאשר חשיבותו של השיר בתוכה, וכתוצאה מכך גם השיר וגם ההצגה נפגעו".
בשלב זה, קובינגטון כבר הקליטה את הביטוי "אל נא תבכי, ארגנטינה" לשימוש בתחילת ההצגה.
זמן קצר לפני שלב עריכת הסאונד של האלבום, ובר הציע לרייס שהשורה תהיה מוצלחת גם עבור שם השיר של נאומה של אווה.
ברגע שקובינגטון הקליטה את השיר עם השם החדש, השיר התאים בצורה "מושלמת" לסיקוונס שבו הוא נכלל בתוך האלבום.
מקורו של שם השיר הוא כתובת על שלט בקברה של אווה פרון, בבית הקברות לה רקולטה שבבואנוס איירס.
השלט הוצב על ידי איגוד נהגי המוניות בעיר, ובו כתוב: "אל תבכי עליי, ארגנטינה; נשארתי די קרובה אליך".
אני נשאר די קרוב אליך".
הליווי התזמורתי של אנדרו לויד ובר הוסיף מימד נוסף לשיר, עם שימוש בטכניקת פיציקטו בנגינה על כלי המיתר, והטמפו הזורם המקדים את שירתה של קובינגטון.
השיר הופך מלהיות קליל לשיר כבד ובזבזני, עם קטע אחד של רחש המבוצע על ידי מקהלה.
כאשר המילים האחרונות של השיר נשמעות, "אבל הביטו בי, ואז תדעו מיד / שכל מילה – אמת", התזמורת הפילהרמונית של לונדון מגיעה לשיאה.
לאחר השלמת ההקלטה של האלבום, הצוות של אוויטה פעל על מנת לקדם את המכירות, יחד עם הצלם טוני סנודון, שצילם סרטון שיווקי.
גרסת הסינגל של "Don't Cry for Me Argentina" יצאה בממלכה המאוחדת ב-12 בנובמבר 1976, בליווי פרסום בכל המדינה, לרבות פוסטרים בצבע מלא וראיונות ברדיו.
שיר נוסף מתוך המחזמר, "Rainbow High", הופיע בצד ב' של האלבום.
מנהל השיווק של MCA סטיוארט ווטסון הסביר לבילבורד שמטרתם העיקרית הייתה "להסביר את סיפורה של אווה פרון לציבור".
השיר זכה לשבחים מצד המבקרים, בהם העיתון סאנדיי טיימס שכינה אותו "יצירת מופת".
עם זאת, ובר ורייס הרגישו שהם צריכים קידום נוסף, על מנת להגיע לקהל רחב יותר.
בתחילה, הם תכננו לבצע מספר הופעות בתוכניות טלוויזיה, אבל קובינגטון, שלא הייתה מעוניינת בפרויקט, סירבה להמשיך ולקדם אותו.
בין הסיבות שלה – הרצון שלה לבצע השיר עם אותה התזמורת שהייתה באולפן ועם אותם זמרים מלווים.
כמו כן, התנגדה להוצאתו כסינגל.
השיר מעולם לא בוצע בשידור חי בתוכנית המוזיקה הבריטית Top of the Pops, מאחר שקובינגטון סירבה להופיע; במקום זאת, בכל פעם שהשיר הושמע בתוכנית, היה זה על רקע רצף תמונות של אווה פרון האמיתית.
עם זאת, במהלך השבוע שבו השיר היה במקום הראשון במצעד, היא הופיעה בקהל.
לאחר מכן, ובר ורייס התמקדו בערוץ הרדיו של ה-BBC, שאף על פי שהיה בחיתוליו, כבר היה פופולרי מאוד בקרב הקהל הרחב.
לתחנת הרדיו היה מבחר די מצומצם של שירים שהם שידרו, והם סירבו בכל תוקף להוסיף את "Don't Cry for Me Argentina" לרשימת ההשמעה שלהם.
ובר ורייס נבהלו, וכמעט ועמדו לפרסם שיר אחר מהאלבום, "Another Suitcase in Another Hall", שהוקלט על ידי ברברה דיקסון, כסינגל השני.
אבל בסופו של דבר, תחנת הרדיו של ה-BBC התרככה והחלה להשמיע את השיר, בשל דרישת קהל המאזינים.
השיר "Don't Cry for Me Argentina" נכנס לראשונה למצעד הסינגלים הבריטי במקום ה-37, ב-25 בדצמבר 1976. במשך שלושה שבועות השיר לא הצליח להגיע למקום הראשון, שבו היה השיר "Don't Give Up on Us" של דייוויד סול.
ב-12 בפברואר 1977, השיר הגיע למקום הראשון במצעד.
בינואר 1977 השיר קיבל את תואר הכסף, וחודש מאוחר יותר – תואר הזהב, לאחר שמכר קרוב למיליון תקליטים ברחבי הממלכה המאוחדת.
יחד עם מכירות דיגיטליות של האלבום, הוא נמכר בכ-1,010,000 עותקים, על פי חברת המצעדים הרשמית.
הסינגל הגיע לראש המצעדים גם באוסטרליה, בלגיה, אירלנד, ניו זילנד והולנד; במדינה האחרונה - הסינגל נמכר בכ-100,000 עותקים.
לאחר שזכו להצלחה עם הסינגל הזה, ובר ויירס המשיכו בהפצתו בארצות הברית.
עם זאת, מנהלי חברת התקליטים MCA רקורדס שבארצות הברית לא הצליחו למצוא דרך לקדם מוזיקה עכשווית למבוגרים; בסופו של דבר, השיר לא זכה בהשמעות ברדיו בארצות הברית, ולא הצליח באף מצעד אמריקאי.
כאשר החל תהליך הליהוק של צוות השחקנים עבור גרסת המחזמר הלונדונית של "אוויטה", ובר ורייס פנו, באופן טבעי, אל ג'ולי קובינגטון, והציעו לה לשחק את התפקיד הראשי.
עם זאת, היא בחרה שלא לשוב ולגלם את דמותה של אוויטה.
המפיק האל פרינס רצה ללהק שחקנית אלמונית יחסית, וכך הוחתמה איליין פייג' לבצע את התפקיד.
בשנת 1977, הוענק לובר ולרייס פרס על שם אייבור נובלו, בעבור השיר הטוב ביותר מבחינת מילים ולחן.
במהלך אותו הזמן, הקלטתה של קובינגטון נאסרה להשמעה ב-BBC.
השיר גם נאסר בפיליפינים, במהלך שנות הדיקטטורה (1972–1986) של הנשיא פרדיננד מרקוס.
קורות חייה של הגברת הראשונה לשעבר אימלדה מרקוס, אשתו של מרקוס, דומים לאלו של אוויטה פרון.
בארצות הברית, השיר מזוהה באופן הדוק עם פטי לופון, שגילמה את דמותה של אווה בהפקת ברודוויי המקורית של המחזמר.
עיבוד של השיר בערבית בשם ما تزعل منِّي (אל תכעסי עלי) נעשה עבור פיירוז בהפקת בתה רימא רחבני.
רשימת הקרדיטים – מתוך הערות המצורפות לסינגל.
מצעדים (1977)מקוםשיא (Kent Music Report) 1 (מצעד הסינגלים הבריטי) 3
מאז השקתו, נעשו לשיר "Don't Cry for Me Argentina" גרסאות כיסוי (קאברים) על ידי אמנים רבים.
אחד מהקאברים המוקדמים של השיר היה על ידי הקרפנטרז בשנת 1977, גרסה שהוקלטה עבור אלבום Passage.
באותה השנה, אוליביה ניוטון-ג'ון הוציאה קאבר משלה לשיר, כסינגל מאלבום האולפן העשירי שלה, Making a Good Thing Better.
בשנת 1978, שירלי באסי ביצעה גרסה איטית יותר של השיר עבור אלבומה, The Magic Is You.
היא הקליטה את השיר שוב בשנת 1993, עבור אלבומה Sings the Songs of Andrew Lloyd Webber.
סיימון גייג מדיילי אקספרס שיבח את הביצוע של באסי.
הפרשנות של הזמר טום ג'ונס לשיר בזה, באלבומו משנת 1979 בשם Rescue Me, קיבל ביקורות שליליות; הביוגרפית לוסי אליס תארה זאת בתור "הטבח המגוחך ביותר ב-LP".
פלומה סן בסיליו ביצעה את השיר, כשהיא שיחקה את דמותה של אוויטה בעיבוד הספרדי של המחזמר בשנת 1980. נחה גווארה, שגם כיכבה במחזמר בשנת 1986, ביצעה את השיר מספר פעמים בהופעות חיות.
מארטי וב ביצעה גרסת כיסוי לשיר, באלבומה Won't Change Places (1985), וכן כללה אותו גם באלבומה משנת 1995 Music and Songs from Evita.
ג'ו פרנסיס מ-AllMusic החמיא לה על הקלטה זו.
גרסתה זכתה לתגובות מעורבות; ג'וי פרס, מהמגזין Spin, תיארה את ביצועה כ"התנצלות מלודרמטית סוחפת ...
אובססיבית עם טוהר ועם אמת, היא מציבה את עצמה איפשהו בין ישו לבין מרים הבתולה, כבעלת חזון א-מינית שסבלה קשור עם הכאב של אירלנד ושל שאר העולם".
השיר הופץ כסינגל, והגיע למקום 31 בבלגיה ולמקום 44 בהולנד.
גרסת פאנק רוק (Punk rock) הוקלטה על ידי הלהקה האלטרנטיבית Me First and the Gimme Gimmes בשנת 1999, עבור אלבום האולפן השני שלהם, Are a Drag.
אנגוס קרגיל, מחבר Hang the DJ: An alternative book of music lists, הופתע מהביצוע הזה, ואמר כי "יש כאן משיכה אפלה, כמו המחשבה של לקחת מלמד בקר לסבתא שלך".
אחיו הצעיר של אנדרו לויד ובר, נגן הצ'לו ג'וליאן לויד ובר, ביצע את השיר באלבומו משנת 2001, Lloyd Webber Plays Lloyd Webber.
גרסה נוספת הוקלטה בשנת 2010, על ידי שחקני סדרת הטלוויזיה Glee, ליאה מישל וכריס קולפר, כשהם מגלמים את דמויותן של רייצ'ל ברי וקורט האמל בהתאמה.
השניים ביצעו דואט, כאשר כל אחד שר בית אחר של השיר.
גרסאות הסולו שלהם נכללו באלבום Glee: The Music, The Complete Season Two, והגיעו למקום 67 בממלכה המאוחדת ולמקום 97 בארצות הברית.
הרביעייה הבינלאומית Il divo הקליטה את השיר באלבומם משנת 2011, Wicked Game, וביצעה אותו גם בהופעות חיות של ההרכב בסיבובי הופעות.
בן וולש, מבקר של The Independent, כתב כי הקול של ההרכב מתאים לביצוע שירי מחזמר כגון "Don't Cry for Me Argentina".
ניקול שרזינגר ביצעה את השיר בהופעה חיה במופע המחווה Andrew Lloyd Webber: 40 Musical Years.
לואיס וירטל מה-The Backlot החמיאה לה על שירתה, וכתבה כי "היה צריך לראות [את הופעתה] על מנת להאמין, בעוד קולה הצלול כקריסטל של שרזינגר ממריא כמו כידון נוצץ".
'אוויטה' היא תיאטרון מוזיקלי אמיתי – ...
מהרגע שהוחתמה לסרט, מדונה הביעה עניין בהקלטת גרסת ריקודים לשיר "Don't Cry for Me Argentina".
על פי היחצ"נית שלה, לי רוזנברג, מדונה "לא כתבה את המוזיקה ואת המילים של השיר, אך היא רצתה את חתימתה עליו ...
הדרך הטובה ביותר לעשות את זה היא להיכנס לאולפן הקלטות ולעבוד על רמיקס".
לשם כך, באוגוסט 1996, כאשר עדיין נמשכה העבודה על הפסקול של הסרט, מדונה שכרה את הטכנאים פבלו פלורס וחבייר גרזה.
על פי פלורס, הזמרת רצתה משהו אשר "יהיה [מוזיקה ל]ריקוד, אבל נאמן לסרט ולארגנטינה, עם תחושה לטינית".
מדונה עצמה אמרה שהיא רוצה שלרמיקס יהיו "טעם ואלמנטים לטיניים של מוזיקת הטנגו".
הרמיקס הושלם במשך שבועיים במיאמי ובלוס אנג'לס.
מדונה הייתה צריך להקליט מחדש את שירתה באנגלית ובספרדית, כן בנדונאון ארגנטיני התווסף לפתיח של השיר.
האחים וורנר רצו ליצור באז לסרט עם השיר, לא עם הרמיקס של הסינגל.
היו גם שיחות על הוצאת מיני-אלבום, אשר יכיל גרסאות רמיקס של "Buenos Aires", "Don't Cry for Me Argentina" ו-"Another Suitcase in Another Hall", אך תוכניות אלו לא יצאו אל הפועל.
לדברי הזמרת, היא הייתה לחוצה מאוד במהלך היום הראשון של ההקלטות.
היא מצאה את עצמה "מאובנת" כאשר הגיע הזמן לבצע את השיר; "היה עלי לי לשיר 'Don't Cry For Me Argentina' מול אנדרו לויד ובר [...] הייתי בבלאגן והתייפחתי לאחר מכן.
חשבתי שעשיתי עבודה נוראית", היא נזכרת.
הגרסה הסופית שהוקלטה הייתה דומה מאוד לגרסה המקורית של קובינגטון, אף על פי שהיה לה קצב הרבה יותר מהיר, שכן השיר נוצר בסגנון פופ, והיה מכוון מראש לקהל של סצנת המוזיקה העכשווית.
עם הפצתו, השיר זכה לביקורות חיוביות, בדרך כלל.
גיי' רנדי טאראבורלי, מחבר הספר "מדונה: ביוגרפיה אינטימית", כתב כי "כאוויטה פרון [...] היא גמישה וחזקה, ולא נשמעה בכלל שאיננה במקומה".
הסופרת לוסי או'בריאן, כתבה בספרה "מדונה: כמו אייקון" שאף על פי שלשירה של מדונה חסר מורכבות רגשיות במנגינה, היא בכל זאת יצרה גרסה "משכנעת", "עד לסיום התזמורתי הגדול שלה".
סאל סינקמאני, מהמגזין סלנט, כתב: "ללא ספק אחד מהביצועים הקוליים הגדולים ביותר של מדונה עד היום; הפרשנות הדרמטית של הזמרת לשיר הנושא הבלתי רשמי של "אוויטה" הייתה הן נאמנה והן מוזר מבחינה אוטוביוגרפית".
עבור לוס אנג'לס טיימס, דייוויד גריטן כתב כי נשמע שלמדונה מאוד נוח עם "שיר השיא של המחזמר, 'Don't Cry for Me Argentina'".
ג'ורג' האטזה (Reading Eagle) כתב כי "[מדונה] שרה את 'Don't Cry for Me Argentina' בקונטרה אלט יפיפה ומצמרר".
קונסידין (The Baltimore Sun) כתב ששיר זה היה אחד מ"השירים הגדולים" של הפסקול.
בסקירת הניו יורק טיימס של אוויטה, ג'נט מסלין כתבה שהשיר מושר באופן "מעקצץ".
פיטר טרוורס מהרולינג סטון כתב: "מדונה, ייאמר לזכותה, מצליחה להעלות מופע מרשים.
היא שרה, היא רוקדת טנגו [...] היא אפילו שרה 'Don't Cry for Me Argentina'".
מתיו ג'ייקובס (הפינגטון פוסט) דירג את השיר במקום 26, ברשימת הלהיטים של מדונה.
ג'ייקובס כינה את השיר "אחד השירים החשובים ביותר של מדונה", והחשיב אותו כנקודת המעבר מ"מדונה הסקסית" ל"מדונה לקהל בוגר".
באופן דומה, אנני זאלצקי (Spin) כתבה שלביצוע יש ניואנסים, אך השיר מביא גאווה ומסמן את תחילת השלב הרציני בקריירה של מדונה, שלב שבו היא מאזנת היטב בין גנדרנות-נעורים לבין מראה בוגר.
פרומיס מ-AllMusic שיבח את גרסת ה"מיאמי מיקס" של השיר; "[השיר] הפך לשיר ריקודים מלהיב וזורם", תוך שהוא מדגיש את "הופעתה הבאמת נרגשת של מדונה", אשר "הרתיחה מבקרי מוזיקה טרחניים, אך שימחה את אוהדיה [של מדונה] ואת הציבור הרחב".
בסקירתו של GHV2 – אוסף הלהיטים השני של מדונה משנת 2001, סטיבן תומאס ארלוויין (AllMusic) מתח ביקורת על השיר, שכן הוא חש שהשיר לא מוצא את מקומו בין שיריה האחרים של מדונה; "עצם הנוכחות של 'Don't Cry for Me Argentina' [...] מרגישה פשוט לא בנוח ליד שאר המוזיקה המודרנית".
ביקורת שלילית הגיעה גם מאלכס נידהאם (NME), שכתב: "בשנת 1996 מדונה הפכה מהר למקבילת מוזיקת הפופ של נורמה דזמונד משדרות סאנסט, הצווחת: אני עדיין גדולה!
זו רשימת הלהיטים שנעשתה לקטנה!"; כמו כן כתב כי "'Don't Cry for Me Argentina' היה מסריח אז, ועדיין מסריח גם עכשיו".
בארצות הברית, הפופולריות של גרסת ה"מיאמי מיקס" של השיר אפשרה לו לקפוץ למקום 18 ברשימת הוט 100 איירפליי.
הביקוש לשיר המשיך וגדל, והכריח את האחים וורנר להוציא גרסת סינגל על גבי תקליטור, כדי שהשיר יוכל להשתתף במצעדי פזמונים.
השיר נכנס למצעד הבילבורד הוט 100 היישר במקום ה-17, בשבוע של ה-22 בפברואר 1997. בשבוע של ה-1 במרץ 1997 השיא הגיע לשיא שלו במצעד – מקום שמונה.
"Don't Cry for Me Argentina" הגיע למקום השני באירופה הוט 100, ב-13 במרץ 1996. השיר נכלל בין 20 השירים של מצעד השירים העכשוויים למבוגרים ושל מצעד 40 השירים למבוגרים, בעוד ה"מיאמי מיקס" הגיע למצעד שירי הדאנס קלאב של בילבורד.
הסינגל זכה לתואר הכסף ב-1 בינואר 1997, על מכירת 400,000 עותקים.
באיטליה, השיר הגיע למקום השני במצעד הפזמונים FIMI.
במצעד סוף השנה האיטלקי, השיר דורג במקום ה-21. באוסטרליה, השיר הגיע למקום שיא של תשע במצעד הסינגלים האוסטרלי, ונשאר במקום זה שבוע אחד נוסף.
בסך הכל, השיר נשאר במצעד במשך 13 שבועות.
במצעד השנתי של ARIA, השיר דורג במקום 57. בצרפת, השיר החזיק מעמד במצעד הסינגלים SNEP במשך חודש אחד.
באירלנד, השיר הגיע למקום שיא של שמונה, ב-18 בדצמבר 1996. השיר זכה להצלחה מסחרית במדינות רבות נוספות, לרבות בלגיה, גרמניה, ספרד והולנד, שם הגיע השיר למקום החמישי.
לא נערכו צילומים במיוחד עבור וידאו קליפ רשמי לשיר זה.
במקום זאת, נעשה שימוש בצילומים מסצנה מתוך הסרט, שבה אוויטה מבצעת את השיר, במרפסת של הקאסה רוסאדה.
בשנת 1993 (שנתיים לפני שלוהקה לתפקיד אוויטה), מדונה ביצעה גרסה מאולתרת של השיר במהלך הביקור הראשון שלה בארגנטינה, כחלק מסיבוב ההופעות העולמי שלה "The Girlie Show".
שמונה שנים מאוחר יותר, בסיבוב ההופעות העולמי שלה "Drowned World Tour" בשנת 2001, הושמעה גרסה אינסטרומנטלית של השיר כרקע למספר רקדנים שביצעו ריקוד טנגו.
הופעה חיה של מדונה מה-26 באוגוסט 2001, שהתקיימה בסמוך לעירה הולדתה דטרויט, הוקלטה ויצאה כאלבום וידאו רשמי של סיבוב ההופעות.
בדצמבר 2008, כאשר הגיעה עם סיבוב ההופעות העולמי שלה "Sticky & Sweet Tour" לבואנוס איירס, מדונה ביצעה את השיר "You Must Love Me", ומיד לאחריו את "Don't Cry For Me Argetina", בעוד סצנות מתוך סרט הקולנוע הוקרנו על מסכי ענק ברקע.
ביצועי שני השירים הוקלטו ונכללו באלבומי ה-CD וה-DVD הרשמיים של סיבוב ההופעות.
מדונה חזרה להופיע שוב בארגנטינה בשנת 2012, כחלק מסיבוב ההופעות העולמי "The MDNA Tour", אז ביצעה שוב את השיר.
במהלך ההופעה, המילה "EVA" צוירה על גבה.
אנדרו לויד ובר – לחן, הפקה
נייג'ל רייט – הפקה, מיקס
דייוויד קאדיק, מייק דיקסון – ניצוח נוסף
רשימת הקרדיטים – מתוך הערות המצורפות לאלבום.
מקוםתאריםמכירותאוסטרליה (ARIA)זהב35,000^בלגיה (BEA)פלטינה50,000*גרמניה (BVMI)זהב250,000^הממלכה המאוחדת (BPI)זהב400,000צרפת (SNEP)זהב250,000*שווייץ (IFPI Switzerland)זהב25,000^* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
Don't Bother Me (מאנגלית: "אל תטריד אותי") הוא השיר הראשון פרי עטו של ג'ורג' האריסון שהופיע באלבום של להקת הביטלס.
השיר, בסגנון רוק אנד רול, הופיע באלבום השני של הלהקה, With the Beatles, שיצא ב-22 בנובמבר 1963 בממלכה המאוחדת, ומאוחר יותר הופיע באלבום שיצא ב-ארצות הברית ב-20 בינואר 1964.
האריסון העיד בשנת 1980 כי זהו השיר הראשון שכתב, וכי הוא נכתב בעודו שוכב חולה במיטה בבית מלון בבורנמות', במסגרת סיבוב הופעות של הלהקה בקיץ 1963. האריסון סיפר כי כתב את השיר כ"תרגיל", וכי הוא לא מגדיר אותו כשיר מוצלח - אך בזכותו הוא המשיך לכתוב עוד שירים.
האריסון לא הכליל את השיר ברשימת יצירותיו בספרו האוטוביוגרפי "I Me Mine", והביטלס מעולם לא ביצעו את השיר בהופעותיהם.
האריסון קיבל קרדיט על שני שירים מוקדמים יותר שהוקלטו על ידי הביטלס, אך לא פורסמו באופן רשמי על ידי הלהקה עד להופעתם באנתולוגיית הלהקה "Anthology 1" בשנת 1995 - "In Spite of All the Danger" (מקרטני/האריסון) ו-"Cry for a Shadow" (האריסון/לנון).
כיוון שהראשון הוא שיר שנכתב על ידי מקרטני באופן בלעדי (האריסון קיבל בו קרדיט כיוון שניגן בו סולו גיטרה) והשני הוא פסטיש אינסטרומנטלי של סגנון להקת הצלליות, השיר Don't Bother Me נחשב כשיר הראשון של האריסון.
האלבום הבא של הביטלס בו הופיע שיר מאת האריסון הוא אלבומם החמישי , שיצא בשנת 1965. האלבום כלל את שיריו של האריסון "I Need You" ו-"You Like Me Too Much".
השיר הופיע בסרט הקולנוע "לילה של יום מפרך" של הביטלס, בסצנה בה חברי הלהקה רוקדים במועדון לילה, ובמקביל סבו של מקרטני עוסק בהימורים.
בקרדיטים בסיום הסרט, מוצג השיר בטעות כשירם של לנון-מקרטני.
בסיקור של השיר נכתב כי מסר השיר מועבר "אפילו בלי המדיום המוזיקלי".
ג'ורג' האריסון - שירה, גיטרה מובילה
ג'ון לנון - גיטרת קצב, תוף מרים
פול מקרטני - גיטרה בס, קלאווה
רינגו סטאר - תופים, תופי בונגו
ג'ורג' מרטין - מפיק מוזיקלי
נורמן סמית' - מהנדס קול
Don't Bother (בעברית: אל תטריד) הוא סינגל שהוקלט על ידי הזמרת הקולומביאנית שאקירה, מתוך אלבומה השביעי, Oral Fixation, Vol.
2. השיר יצא לאור ב-4 באוקטובר 2005, כסינגל הראשון מתוך האלבום.
עם יציאתו נכנס השיר אל המקום ה-42 במצעד הבילבורד הוט 100, ה-6 במצעד ההונגרי, ה-4 במצעד הפיני, וה-8 במצעד השווייצרי.
את השיר כתבה והפיקה שאקירה לבדה, והוא הולחן על ידי וייקליף ז'אן, ופזמונאים אחדים נוספים.
השיר קיבל ביקורות מעורבות בשל הפקתו ואופן כתיבתו, והוא בסגנון הפופ רוק, בדומה לשירים נוספים מתוך האלבום.
עם השיר הופיעה שאקירה במספר רב של מופעים אשר נכללו בסיבוב ההופעות הרביעי שלה, "Oral Fixation Tour", ואף בתוכנית הטלוויזיה האמריקאית, "המופע של אלן דג'נרס".
הווידאו קליפ הנלווה שיצא לשיר צולם ובוים על ידי ז'אומה דה לאיגואנה.
הקליפ יצא לאור ב-15 בנובמבר 2005. בקליפ נראית שאקירה כשהיא ישנה במיטתה, ולאחר מכן בן זוגה נכנס גם כן למיטה, ומפה מתחיל המסר שעליו מדברת שאקירה.
המסר הוא כשמו של השיר; הבנת האחר ולדעת מתי צריך להפסיק להטריד אחד את השני.
בקליפ נראה בן זוגה של שאקירה כשהוא מנסה ליצור סיטואציה אשר פוגעת בשאקירה, והיא בתגובה אומרת - "אל תטריד, תפסיק כאן ועכשיו".
הקליפ הועלה לערוץ ה-Vevo של שאקירה בשנת 2009, ומונה הצפיות שלו עומד על למעלה מ-45 מיליון צפיות.
ב-21 בספטמבר 2019, זכה הקליפ של השיר להצלחה מחודשת כאשר צבר ביממה אחת למעלה מארבעה מיליון צפיות ביוטיוב.
ביממה שלמחרת, הצליח לצבור קרוב ל-5 מיליון צפיות, דבר אשר עורר סיקורים תקשורתיים נוספים כלפי השיר.
בנוסף לכך, נכנס הקליפ לרשימת עשרת הקליפים הנצפים ביותר בעולם באותה היממה.
השיר זכה להצלחה נאה במצעדים, כאשר הצליח להיכנס לעשיריות פותחות מרובות.
Don't (בעברית: לא) הוא שיר של הזמר-יוצר הבריטי אד שירן, על אלבום האולפן השני שלו, × (2014).
השיר נכתב על ידי שירן ובני בלנקו, והופק על ידי בלנקו וריק רובין.
בנוסף, בשיר ישנם אלמנטים המעצבים לו אופי דומה לשיר "Don't Mess with My Man" של הזמרת לוסי פרל.
תחילה תוכנן השיר כסינגל המוביל של האלבום, אך הועבר לבסוף ל-"Sing".
השיר פורסם באופן עצמאי ב-15 ביולי 2014, וכן ב-24 באוגוסט 2014 כסינגל השני מתוך האלבום.
השיר הגיע בשיאו למקום השמיני במצעד הסינגלים הבריטי.
בארצות הברית, הפך לשיר הראשון של שירן שנכנס לעשירייה הפותחת במצעד הבילבורד הוט 100. בישראל, הגיע השיר למקום השני במדיה פורסט.
הקליפ הנלווה פורסם בערוץ היוטיוב של שירן ב-4 באוגוסט 2014. הווידאו בוים על ידי אמיל נאוה ועוקב אחר רקדן (בגילומו של פיליפ צ'ביב מתוך קבוצת I.aM.mE) אשר מתחיל כאדם עני וחסר בית ומתקדם בהדרגה עד לאישיות של אדם עשיר ובעל אחוזה.
ב-12 באפריל 2014, הופיע שירן עם השיר בסאטרדיי נייט לייב.
ב-17 בספטמבר 2014, ביצע את השיר בגמר העונה התשיעית של תוכנית המציאות "America's Got Talent".
ב-6 בפברואר 2015, הופיע שירן עם השיר בלייט לייט שואו, יחד עם ג'ון מאייר כנגן ליווי בגיטרה.
Don't Forget About Us (בעברית: אל תשכח אותנו) הוא סינגל של הזמרת מריה קארי מתוך אלבומה התשיעי The Emancipation of Mimi.
השיר יצא כסינגל החמישי מהאלבום ב-12 בדצמבר 2005, אם כי בסינגפור הוא יצא כבר ב-1 באוקטובר 2005. השיר נכתב על ידי קארי עצמה, ג'רמיין דופרי, בריאן-מייקל קוקס וג'ונטה אוסטין והופק על ידי השלושה הראשונים.
"Don't Forget About Us" הוא שיר R&B עם השפעות של היפ-הופ.
מבחינה לירית, בשיר מדברת קארי על הרגשות שלה לאחר הפרידה מבן זוגה, אם כי קארי אמרה שהפרשנות של השיר נתונה לידי המאזין ולכן היא לא חושפת אותה.
"Don't Forget About Us" זכה לביקורות חיוביות מטעם מבקרי המוזיקה, שהשוו את אותו לשירה "We Belong Together", אם כי כמה ממבקרי המוזיקה ראו בין שני השירים חוסר יצירתיות מצד קארי, אף על פי שחלק אחר טען כי דווקא קארי מצאה את הנוסחה הידידותית לרדיו.
השיר הפך לשיר ה-17 של קארי שמגיע למקום הראשון בארצות הברית מה שהפך אותה לאמן הסולו עם הכי הרבה שירים שהגיעו למקום הראשון במדינה, ביחד עם אלביס פרסלי.
בזירה הבינלאומית, הגיע "Don't Forget About Us" למקום ה-12 במצעד הסינגלים האוסטרלי ובמצעד הסינגלים הניו זילנדי ולמקום ה-11 במצעד הסינגלים הבריטי.
באירופה זכה השיר להצלחה מתונה, כאשר הגיע למקום ה-38 בלבד במצעד האירופאי.
על מנת לקדם את השיר ביצעה אותו קארי בטקס פרסי ה-AMA ובמחצית של משחקי חג ההודיה.
הקליפ הנלווה שיצא עבורו, מתאר את קארי מתרפקת על זיכרונות העבר שלה עם בן זוגה לשעבר.
הוא הועמד לשני פרסי גראמי בטקס שנערך בפברואר 2007.
לאחר הצלחת האלבום The Emancipation of Mimi והביקורות החיוביות שקיבל, בניגוד לזה שלפניו, קארי דורבנה להקליט את האלבום הבא שלה.
בעקבות כך היא נפגשה עם הזמר והמפיק ג'רמיין דופרי על מנת לכתוב שירים חדשים והשניים כתבו את השיר הזה.
הוא נכתב כך שיזכיר את הסגנון של השירים ב-The Emancipation of Mimi על מנת לשחזר את הצלחת האלבום.
השיר אף תוכנן להיות סינגל מתוך אותו האלבום.
לאחר מכן השניים השמיעו לאל.
איי ריד, המנכ"ל של חברת התקליטים של קארי, גרסה לא גמורה של השיר.
ריד היה מרוצה מאוד מהשיר, ובעקבות כך הוא הציע הצעה במסגרתה תצא גרסה מחודשת ל-The Emancipation of Mimi, בה ייכלל שיר זה ומספר שירים נוספים.
קארי אהבה את העובדה שהמעריצים שלה לא יצטרכו לחכות למוזיקה חדשה במשך הרבה זמן ולכן החליטה לקבל את הרעיון של ריד.
בריאיון ל-MTV סיפרה על השיר ועל ההוצאה המחודשת ואמרה:
לאחר שסיימה את הקלטות השיר, ב-13 באוקטובר 2005 הודיעה קארי על יציאתו ועל יציאת הגרסה המחודשת של האלבום באתר הרשמי שלה.
בנוסף, היא חשפה שיהיו עוד 3 שירים חדשים בגרסה המחודשת.
בסופו של דבר, הופץ השיר כסינגל החמישי מהאלבום וכסינגל הראשון מהמהדורה המחודשת אשר שמה היה, Ultra Platinum Edition.
השיר הופץ כסינגל החמישי מהאלבום באופן כללי וכסינגל הראשון מהמדורה המחודשת.
לאחר 11 שבועות מיציאתו הוא הגיע למקום הראשון בארצות הברית ושהה במקום הראשון שני שבועות לא רצופים.
הוא הפך לשירה ה-17 שהגיע למקום הראשון במדינה ובכך היא הפכה לאמן הסולו שהצליח להגיע להישג זה הכי הרבה פעמים לצד אלביס פרסלי וגם שברה שיא נוסף כאשר הפכה לאמן הנשי שעשה זאת הכי הרבה פעמים ולאמן השני אחרי הביטלס שהגיע להישג זה הכי הרבה פעמים.
השיר שהה סך הכל 18 שבועות ב-40 העליונים בארצות הברית.
בנוסף להצלחתו במצעד האמריקאי הראשי הוא גם זכה להצלחה במספר מצעדים נוספים במדינה ביניהם מצעד שירי ה-R&B/היפ-הופ, שם הגיע למקום הראשון גם כן.
נכון להיום מכירות השיר עומדות על מיליון עותקים מה שזכה אותו למעמד פלטינה במדינה.
על כך, הוענק לו תואר הפלטינה מטעם איגוד תעשיית ההקלטות האמריקאי.
באירופה זכה להצלחה פחותה כאשר הגיע למקום ה-38 בלבד במצעד האירופאי.
באוסטרליה השיר זכה להצלחה כאשר הגיע למקום ה-12 ונשאר שם במשך שבועיים אך יצא מהמצעד לאחר 11 שבועות.
בפינלנד הגיע למקום הראשון ובכך הפך לשיר השני שלה במדינה לעשות זאת ולראשון שלה מאז שנת 1994. באיטליה זכה להצלחה בהתחלה כאשר הגיע למקום ה-11 במדינה אך לאחר שבוע בלבד הוא יצא מהמצעד לגמרי.
בוולוניה ופלנדריה הגיע למקום הראשון ולמקום השני (בהתאמה), אם כי לאחר שבוע השיר יצא מ-50 העליונים.
בהולנד השיר הגיע למקום הרביעי לאחר שבועיים בלבד אם כי שבוע לאחר שהגיע למקום הזה השיר נפל למקום ה-32. בניו זילנד השיר הגיע למקום ה-12 אך יצא מהמצעד לאחר ארבעה שבועות בלבד.
בשווייץ הצליח גם להיכנס לעשרים העליונים כאשר נכנס למקום ה-19 אך יצא מהמצעד לאחר 5 שבועות בלבד.
בהממלכה המאוחדת השיר הגיע למקום ה-11 לאחר שבעה שבועות.
על מנת לקדם את השיר הופיע איתו בכל בסיבובי הופעות שלה ובהופעות בטלוויזיה.
ב-22 בנובמבר 2005 הופיעה עם השיר לראשונה בטקס פרסי ה-AMA.
ב-24 בנובמבר הופיעה עם השיר במחצית של משחק הפוטבול של חג ההודיה בין דטרויט ליונס לאטלנטה פלקונס.
ב-31 בדצמבר הופיעה עם השיר במסגרת פסטיבל בניו יורק שנערך לכבוד ערב השנה החדשה.
ההופעה שודרה גם בטלוויזיה מטעם רשת ABC.
בשנת 2006 ביצעה אותו בסיבוב ההופעות שלה "The Adventures of Mimi" ובהמשך ביצעה אותו גם בשאר סיבובי ההופעות שלה מלבד כמה הופעות בסיבוב ההופעות "Angels Advocate Tour" כאשר טענה כי "שכחה לבצע אותו".
"Don't Forget About Us" הוא שיר בעל קצב בינוני, אשר נמשך 3 דקות ו-54 שניות.
הוא מושפע ממוזיקת פופ ו-R&B אך מכיל גם השפעות של מוזיקת דאון טמפו מז'אנרים שונים.
השיר נכתב על ידי קארי עצמה, ג'רמיין דופרי, בראיין-מייקל קוקס וג'ונטה אוסטין והופק על ידי השלושה הראשונים.
כאשר הפקת השיר הושפעה מזו של השיר "We Belong Together".
השיר נקבע בזמן משותף והוא בקצב של 72 ביטים לדקה.
"Don't Forget About Us" נכתב בסולם סול מינור כאשר קולה של קארי משתרע החל מהתו D3 ועד לתו F6. מבחינה לירית השיר מתאר את העוצמה של אהבה ראשונה ובה קארי פונה לבן זוגה לשעבר בבקשה שלא ישכח ממערכת היחסים שלהם.
קארי נמענה מלספק יותר מדי אינפורמציה על התוכן הלירי של השיר על מנת לתת למעריצים לתת לו פרשנות משלהם:
מבקרים ציינו כי לטענתם השיר מדבר על הניסיון להרפות מבן זוג לשעבר ולהוקיר את הזיכרונות שלה איתו מכיוון שאהבה שלה אליו עדיין חזקה.
בנוסף לטענתם קארי מאשימה את בן זוגה בסיום מערכת היחסים.
הקליפ צולם בלוס אנג'לס ובוים על ידי פול האנטר אשר גם ביים קליפ נוסף שלה.
קארי אמרה כי היא רצתה לעבוד לצד האנטר ושמחה על ההזמנות.
בריאיון ל-MTV דיברה בהרחבה על העבודה עם האנטר: "כל כך שמחתי לעבוד איתו שוב מאז הפעם האחרונה כי רציתי לחיות מחדש את הרגע ההוא שצילמנו את הקליפ.
אמנם הקליפ הוא סתם קליפ יפה עם רגש אבל זה היה מעולה לעבוד שוב עם פול".
קארי אמרה כי הקליפ הוא אחד הקליפים האהובים עליה בשל הנוף המרהיב שלו והאלמנטים של הטבע שנמצאים בו.
הקליפ כולל שני צירי זמן שמוצגים במקביל.
הראשון הוא בהווה ובו נראית קארי בוכה, והשני הוא בעבר ובו קארי מעלה זיכרונות מהעבר שלה ושל בן זוגה (אותו מגלם הדוגמן כריסטיאן מונזון).
בעקבות הקליפ היו שמועות על מערכת יחסים בין קארי לדוגמן המגלם את בן זוגה בו אך קארי הכחישה טענות אלו.
קארי הבהירה כי היא הגיעה אליו דרך פרסומת של דולצ'ה וגבאנה וכי הם לא הכירו קודם לכן וגם לא פיתחו מערכת יחסים במהלך צילומי הקליפ.
הקליפ מכיל גם מספר רמזים נסתרים אשר ייועדו לפרשנות של המעריצים.
הקליפ שודר בבכורה בערוץ MTV ב-1 בנובמבר 2005 ולאחר מכן שודר בערוצי מוזיקה נוספים.
קארי אמרה כי מרילין מונרו הייתה אחד מההשפעות ליצירת הקליפ כאשר אחד מהסצנות בו היא חיקוי של סצנה מתוך סרט שמונרו שיחקה בו.
בריאיון ל-MTV הרחיבה קארי על הסצנה כאשר אמרה:
הקליפ מתאר שני צירי זמן במקביל כאשר הראשון הוא בהווה ובו מראים את קארי בוכה על מערכת היחסים שנגמרה ובציר הזמן השני נראים קארי ובן זוגה בעבר כמה שנראה כזיכרונות שקארי מעלה ממערכת היחסים שלהם.
הקליפ נפתח בסצנה בה קארי שוכבת על הספה בביתה.
לאחר מכן היא קמה מהספה ומתחילה לערער במחשבותיה על מערכת היחסים שהייתה לה.
לאחר מכן הסצנה מתחלפת ומראים את קארי ובן זוגה לשעבר משחקים במגרש כדורגל.
לאחר מכן הקליפ חוזר להווה ובהווה מראים את קארי יושבת ובוכה.
לאחר מכן הוא חוזר לעבר ושוב מראה את הסצנה במגרש הכדורגל.
בהווה קארי הולכת לבריכה בביתה ולאחר מכן היא נצמדת לשפת הבריכה שהיא מעלה רגל למעלה, כמחווה לסרט של מונרו.
לאחר מכן הוא שוב חוזר לעבר ובה נראים קארי ובן זוגה באותה הבריכה.
בסצנות הסיום נראים קארי ובן זוגה יושבים יחד במכונית אך בהווה קארי יושבת באותה מכונית לבד שהיא עטופה במעיל אותו לבש בן זוגה באותה הסצנה.
הקליפ הגיע למקום הראשון במצעד הווידאו קליפים האמריקאי.
לשיר יצא רמיקס בשם "Mr.
Dupri Mix" אותו הפיק דופרי עצמו והוא מכיל את השתתפותם של הראפרים ג'ואלז סנטנה, קרייזי בון ולייזי בון.
הרמיקס היה זמין להורדה באייטונס ביחד עם מספר רמיקסים נוספים שנעשו לשיר עם אמנים כמו טוני מורן, רלפי רוסריאו וגם וורן ריג, אשר נעשו בהמשך זמינים גם בחנויות דיגיטליות נוספות.
בינואר 2007 הופץ רמיקס נוסף לשיר בשם "Desert Storm Remix" שהופק על ידי די ג'יי קלו בשיתוף הראפרים פביולוס וסטיילס פי אך השיר נכלל באלבומו של די ג'יי קלו עצמו.
לשיר יצא קליפ אשר הועלה לדף המייספייס של קלו ובו נראים השלושה מקליטים יחד את השיר.
השיר זכה לביקורות חיוביות מטעם המבקרים אם כי הרבה ציינו לשלילה את הדמיון שלו לשיר "We Belong Together".
ביל לאמב מ-About.com נתן לו ציון של 4 מתוך 5 כוכבים אף על פי שציין לשלילה את הדמיון של השיר לשירים אחרים של הזמרת אך החמיא ליכולות הווקאליות של הזמרת, הן בשימוש בקולות הגבוהים והן בשימוש בקולות הנמוכים.
בנוסף לאב ציון של לחיוב את העובדה כי השיר היה בוגר יותר משירים אחרים של הזמרת.
בהשוואה ל-"We Belong Together" לאמב אמר כי השיר פחות טוב מ-"We Belong Together" אך אמר כי השיר יותר טוב מהשיר "Shake It Off" שיצא גם הוא כסינגל מהאלבום.
מייקל פאולטה מבילבורד ציין גם הוא לשלילה את הדמיון של השיר ל-"We Belong Together" כאשר ציין כי הקצב, התוכן הלירי, המנגינה והחותם הקולי של השיר היו דומים זה לזה.
הוא אמנם ציין שהשיר בפניי עצמו הוא טוב אך הדמיון שלו ל-"We Belong Together" פגע ביצירתיות שלה.
אנדרה מאייר מ-CBS תיאר את השיר כטוב יותר מרוב השירים שהוציאה הזמרת באותה העת.
מבקרי הניו יורקר ומיוזיק וויק נתנו ביקורת חיובית לשיר וכינו אותו כ"יפיפה" ו"נעים".
טוד מרטנס מלוס אנג'לס טיימס דווקא השווה את השיר לשיר "Bye Bye" של הזמרת משנת 2008 כאשר השווה בין נגינות הפסנתר בין שני השירים.
השיר היה מועמד לשני פרסי גראמי בקטגוריות "שיר ה-R&B של השנה" ו"הביצוע הווקאלי הנשי הטוב ביותר בשיר R&B".
"Don't Cry" הוא בלדת רוק שבוצע על ידי להקת Guns N' Roses.
האחת נכללה באלבום Use Your Illusion I, שיצא לאור בשנת 1991, והשנייה נכללה באלבום Use Your Illusion II, שיצא באותו היום.
בין שתי הגרסאות יש הבדל במילים והבדלים מעטים בקצב ובלחן.
השיר הגיע לעשרת הגדולים במצעדים רבים בעולם, כולל למקום השמיני במצעד הסינגלים הבריטי ומקום עשירי במצעד הבילבורד הוט 100.
איזי סטראדלין ואקסל רוז כתבו את השיר במרץ 1985, זמן קצר לאחר ייסוד הלהקה.
שאנון הון מלהקת בליינד מלון השתתף בהקלטת השיר ובווידאו קליפ.
הווידאו קליפ לשיר בוים על ידי אנדי מורהאן ומארק ראקו.
איזי סטראדלין שהיה שותף לכתיבת והקלטת השיר לא השתתף בווידאו קליפ מכיוון שבעת שצולם כבר עזב את הלהקה.
בווידאו ניתן לראות מעריצים המניפים שלט עליו כתוב "היכן איזי?".
"Don't Call Me Angel" (בעברית: "אל תקרא לי מלאכית") הוא סינגל שהוקלט על ידי הזמרות-יוצרות האמריקאיות אריאנה גרנדה, מיילי סיירוס ולנה דל ריי.
השיר יצא לאור ב-13 בספטמבר 2019, כסינגל הראשון מתוך פסקול הסרט "המלאכיות של צ'רלי".
השיר הגיע למקום הראשון במצעד של סקוטלנד, והמקום השני במצעד הסינגלים הבריטי.
בריאיון עם רדיו 104.3 MYfm אמרה לנה דל ריי כי: "השיר הוא שיר מגניב וחמוד מאוד".
היא הוסיפה ואמרה: "כאשר שמעתי את השיר לראשונה, לא הייתי חלק ממנו.
נתנו לי לשמוע רק את הבתים של אריאנה גרנדה, תוך שביקשו שאכתוב את הבתים שלי.
כאשר מיילי סיירוס הצטרפה, כל העניין הפך לחריף מאוד".
בעקבות שיתוף הפעולה, ביצעה דל ריי את השיר "Break Up with Your Girlfriend, I'm Bored" של אריאנה גרנדה בהופעה חיה ב-BBC Radio 1. השיר נכתב על ידי אלמה, סוואן קוטצ'ה, מיילי סיירוס, לנה דל ריי, מקס מרטין, אריאנה גרנדה ואיליה סלמנזאדה, והופק על ידי מרטין וסלמנזאדה.
במהלך יוני 2019, צצו שמועות ברשתות החברתיות כי אריאנה גרנדה, מיילי סיירוס ולנה דל ריי ישתפו פעולה בשיר הנקרא "Don't Call Me Angel".
ב-26 ביוני באותה השנה, אוששו אותן הטענות, בכך שגרנדה וסיירוס פרסמו בחשבון הטוויטר שלהם את הצצתו של השיר.
כמו כן, בסמוך להכרזה על השיר, נודע כי הוא יתפקד כשיר הנושא של הסרט "המלאכיות של צ'רלי", אשר עתיד לצאת לאור ב-1 בנובמבר 2019, בהפצת סרטי סוני.הסרט מבוסס על סדרת הטלוויזיה הפופולרית "המלאכיות של צ'רלי" שנכתבה ונהגתה על ידי היוצרים איבן גוף ובן רוברטס, ומהווה ריבוט לסרט "המלאכיות של צ'רלי".
ב-27 ביוני 2019, יצא הטיזר הרשמי של השיר, שצבר למעלה מ-3 מיליון צפיות בטוויטר בפחות מ-24 שעות.
ב-9 בספטמבר 2019, פורסמה באופן רשמי עטיפת הסינגל בחשבון הטוויטר הרשמי של מיילי סיירוס.
בנוסף לעטיפת הסינגל, פורסמו כמה שניות בודדות מתוך השיר.
בסמוך לכך, פרסמה אריאנה גרנדה בעצמה את עטיפת הסינגל בחשבון הטוויטר שלה גם כן.
ב-13 בספטמבר 2019, כמה שעות לפני צאתו הרשמית ברשתות הזרמות המדיה השונות, דלף השיר לאינטרנט.
בבוקר של אותו היום, עלה השיר לרשתות הזרמות המדיה השונות, כדוגמת ספוטיפיי, אפל מיוזיק, ודיזר.
בסמוך לכך, עלה הקליפ הרשמי של השיר לערוץ היוטיוב של אריאנה גרנדה.
"Don't Call Me Angel" נחשב בעיני מבקרים רבים לאחד השירים הטובים ביותר בשנת 2019.
+רשימות סוף שנה של "Don't Call Me Angel"פרסוםרשימהדירוגמקורNPRשיתופי הפעולה הגדולים ביותר לשנת 201915
את הווידאו קליפ של השיר החלו לצלם כמה שבועות לפני צאתו הרשמית.
במהלך הצילומים, פגשה דל ריי את סיירוס, תוך שאמרה עליה: "מיילי ממש מצחיקה ומגניבה.
זו הייתה הפעם הראשונה בה נפגשנו בנסיבות כאלו.
לא ידעתי שהיא כל כך נועזת".
את הקליפ ביימה האנה לוקס דייוויס, אשר ביימה עבור גרנדה את הקליפים עבור שיריה "Thank U, Next", "" ו-"Break Up with Your Girlfriend, I'm Bored".
מגזין הרולינג סטון סקר את קליפ השיר ברגע שיצא, תוך שפירש אותו ואת ההרמזים החבויים בו.
בתחילת הקליפ, ניתן לראות את מיילי סיירוס, כשהיא הולכת במערה חשוכה ועל כתפייה כנפיים שחורות.
בסמוך לכך, ניתן לראות את לנה דל ריי יוצאת מחדר, כשבידה כמה קולבים.
בהמשך, מופיעה אריאנה גרנדה, כשבידה מכשיר קשר, ומיד לאחר מכן מתחלפות הסצנות לסמליל הרשמי של הסרט "המלאכיות של צ'רלי".
לאחר הצגת הסמליל, מתחיל הקליפ עם סצנה בה ניתן לראות את כל השלוש באותו החדר.
מקטע זה, מתפצלת הסצנה לשלושה חלקים; בחלק הראשון, ניתן לראות את גרנדה שרה את הבית שלה, כשעל כתפייה כנפיים לבנות וזעירות.
כשהיא מסיימת לשיר את הבית שלה, מגיע החלק השני בו ניתן לראות את סיירוס שרה את הבית שלה, תוך מרביצה לגבר אשר קשור לכיסא בתוך זירת אגרוף.
לאחר שני החלקים הללו, מגיע החלק השלישי אשר נפתח בכך שדל ריי זורקת סכין לעבר לוח מטרה.
דל ריי טרם מתחילה לשיר את הבית שלה בחלק זה, ומיד מתחלפת הסצנה לסצנה ההתחלתית בה היה ניתן לראות את השלוש באותו החדר, כשהן אוכלות.
לקראת הסוף, ניתן לראות את דל ריי, כשהיא לבדה בחדר מעומעם, מתחילה לשיר את הבית שלה.
לאורכה של הסצנה, ניתן לראותה כשהיא שוכבת על מדף, ולגופה כתונת לילה.
בהמשך, ניתן לראותה לבושה בבגדי המלאכית השחורים שלה.
בסוף הקליפ, ניתן לראות את השלוש אוכלות יחד בשנית.
באותו הזמן נכנסת אליזבת' בנקס אל חדר האוכל, תוך שהיא אומרת "מלאכיות, זה לא הבית שלנו.
בדקות הראשונות של הקליפ ביוטיוב, מונה הצפיות שלו עמד על כחצי מיליון צפיות.
כמה שעות לאחר מכן, עמד על כ-15 מיליון צפיות.
ביממה הראשונה של הקליפ ביוטיוב, מונה הצפיות שלו עמד על כ-20 מיליון צפיות.
נכון לספטמבר 2019, נחשב הקליפ לאחד מתוך הקליפים הנצפים ביותר בשנת 2019.
מדינהתאריך יציאהפורמטחברת תקליטיםמקורעולם13 בספטמבר 2019הורדה דיגיטלית • הזרמת מוזיקהריפבליקאיטליהרדיו להיטים עכשווייםארצות הברית16 בספטמבר 2019רדיו שירים עכשוויים למבוגרים17 בספטמבר 2019רדיו שירים עכשווייםינואר 20207" • 12" • תקליטור • קלטת שמע • פיקצ'ר דיסק
Dollhouse (בעברית: בית בובות) הוא המיני-אלבום הראשון של הזמרת-יוצרת האמריקאית מלאני מרטינז.
המיני-אלבום יצא לאור ב-19 במאי 2014, על ידי חברות התקליטים אטלנטיק רקורדס ו-Warner Chappell Music.
עם יציאתו נכנס המיני-אלבום אל המקום ה-4 במצעד אלבומי אינדפנדנט של בילבורד.
ב-7 באפריל 2014, דוח על ידי חברת Marketwired, כי מרטינז חתמה בחברת התקליטים איילנד רקורדס.
וכמו כן הוכרז כי תוציא מיני-אלבום בכורה שלה ב-19 במאי 2014, ותצא לסבב הופעות מיני שיחל ב-4 ביוני, זאת על מנת לקדם את האלבום.
כדי לקדם את האלבום, יצאה מרטינז ב-4 ביוני 2014, לסיבוב ההופעות הראשון שלה, "Dollhouse Tour".
סבב הופעות זה הסתיים ב-24 ביוני.
"" (בעברית: "אל תהיה טיפש (אתה יודע שאני אוהבת אותך)") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over.
השיר יצא לאור ב-11 בנובמבר 1997, כסינגל השני מתוך האלבום, וכסינגל השלושה עשר של טוויין.
עם יציאתו נכנס השיר אל המקום ה-5 במצעד הסינגלים הבריטי.
השיר הוא שיר בסגנון הקאנטרי-פופ, המשלב בתוכו גם את סגנון הסינת'פופ, דאנס-פופ ופולקטרוניקה.
הווידאו קליפ המלא שיצא עבור השיר בוים על ידי לארי ג'ורדן.
באוקטובר 1997, אישרה טוויין כי ג'ורדן הוא זה שיביים את הקליפ.
הקליפ צולם בין ה-18 ל-19 בספטמבר 1997, ופורסם לאחר מכן.
הקליפ נכלל באלבום הקליפים The Platinum Collection, שהוציאה טוויין בשנת 2001.
נכון ל-31 באוגוסט 2019, מונה הצפיות של הקליפ עומד על כ-17 מיליון צפיות.
(בעברית: אל!) הוא סינגל שהוקלט על ידי הזמרת-יוצרת הקנדית שאניה טוויין.
השיר יצא לאור ב-17 בינואר 2005, על ידי חברת התקליטים מרקורי רקורדס, כסינגל השני מתוך אלבום הלהיטים הראשון של טוויין, Greatest Hits.
עם יציאתו נכנס השיר אל המקום ה-30 במצעד הסינגלים הבריטי.
השיר הוא שיר בסגנון הקאנטרי-פופ, המשלב בתוכו גם את סגנון המוזיקה עכשווית למבוגרים.
הזמרת פאולה פרננדז הקליטה את השיר מחדש בשנת 2007, עבור אלבומה, Dust in the Wind.
הווידאו קליפ המלא שיצא עבור השיר צולם באואחאקה שבמקסיקו ב-"Quinta Real Hotel".
הקליפ צולם ב-24 באוקטובר 2004, והופץ ב-2 בינואר 2005. כמו כן, ביים את הקליפ הבמאי ויין אישם, ובו ניתן לראות את טוויין, כשהיא מתהלכת ברחובות עם שמלה.
נכון לספטמבר 2019, מונה הצפיות של הקליפ עומד על כ-16 מיליון צפיות.
"Don't Break Me" (בעברית: "אל תשבור אותי") הוא שיר שנכתב והולחן על ידי מונטיין, אנטוני אגזי ודייוויד מוסמוסי, ובוצע על ידי מונטיין.
ב-8 בפברואר 2020 השיר זכה במהדורה השנייה של התוכנית Australia Decides שמהווה את קדם האירוויזיון האוסטרלי, ונבחר לייצג את המדינה באירוויזיון 2020 ברוטרדם, הולנד.
ב-18 במרץ 2020 בעקבות התפרצות נגיף הקורונה בעולם, הוחלט לבטל את האירוויזיון.
השיר מדבר על סיומה של מערכת יחסים.
Doll Domination (בעברית: בובה על חוטים) הוא אלבומה השני של להקת הבנות האמריקאית, הפוסיקט דולז, אשר יצא ב-19 בספטמבר 2008 על ידי אינטרסקופ רקורדס.
אלבום זה היה האלבום הראשון של הלהקה ללא חברת הלהקה לשעבר כרמית בכר.
הקלטות האלבום החלו בפברואר אותה שנה כאשר הלהקה החלה לעבוד עם מפיקים אשר עבדה איתם על אלבומם הקודם כמו שון גרט, פולו דה-דון (אשר גם התארח באלבום לצד אר קלי וסנופ דוג) וטימבלנד, לצד מפיקים חדשים כמו רודני ג'רקינס, ג'יי-רוק, והצד צ'ייס אנד קש.
חלק משירי האלבום היו מיועדים לאלבום הבכורה של סלונית הלהקה ניקול שרזינגר אך בסופו של דבר האלבום נגנז והשירים הלכו לאלבום זה.
מבחינה מוזיקלית האלבום מכיל שילוב של מוזיקת פופ עם R&B אשר מכילים גם אלמנטים של דאנס ואלקטרופופ.
מבחינה לירית האלבום עוסק בנושאים כמו תהילה, מיניות ומערכות יחסים.
כל שירי האלבום בוצעו על ידי סולנית הלהקה ניקול שרזינגר בליווי של חברת הלהקה מלודי ת'ורנטון בעוד שאר חברות הלהקה ביצעו קולות רקע.
עם יציאתו האלבום קיבל ביקורות מעורבות מהמבקרים.
מבחינה מסחרית האלבום דורג במקום ה-4 בארצות הברית ובכך עקף את הדירוג של האלבום הקודם.
בנוסף דורג בחמישייה הפותחת במדינות כמו קנדה, בריטניה ואוסטרליה ובעשירייה הפותחת במדינות כמו אירלנד, שווייץ וניו זילנד.
אם כי מבחינה מסחרית האלבום לא הצליח לשחזר את הצלחת האלבום הקודם.
הוא מכר בקושי 400 אלף עותקים בארצות הברית ואף זכה למכירות מועטות גם באשר המדינות בעולם.
בשנת 2009 האלבום יצא מחדש עם מספר גרסות נוספות ובנוסף באותה שנה יצאה הלהקה לסיבוב ההופעות "Doll Domination Tour" לקידום האלבום.
שאר הסינגלים שיצאו מהאלבום היו השירים "Whatcha Think About That", "Out of This Club" ו-"Bottle Pop" אך הם לא הצליחו לשחזר את הצלחת השירים האחרים.
השיר "" גרם לסכסוך בין סולנית הלהקה ניקול שרזינגר לבין שאר חברות הקבוצה בתקופה בה יצא מכיוון שבנות הלהקה טענו כי ניקול בולטת מדי בשיר.
סכסוך זה המשיך להסלים כאשר חברות הלהקה טענו כי שרזינגר נמצאת יותר מדי באור הזרקורים ויותר מדי בולטת על פני האחרות ואף השיא היה התפרצות ציבורית של מלודי ת'ורנטון במהלך סיבוב ההופעות של ההלקה.
בסופו של דבר הלהקה התפרקה ב-2010 וכל אחת יצאה לדרכה עד האיחוד שלהן ב-2019.
בעקבות האיחוד שלהן באותה שנה יצא האלבום מחדש ללא שיתוף הפעולה שלהן עם אר קלי בעקבות ההאשמות נגדו בגין פדופיליה שהתחזקו בעקבות סרט תיעודי שיצא על הפרשה.
Doll Domination – The Mini Collection הוא המיני-אלבום הראשון של להקת הבנות הפוסיקט דולז אשר יצא לאור ב-24 במאי 2009, על ידי אינטרסקופ רקורדס.
האלבום יצא לאור כהוצאה מחודשת לאלבומם השני כאשר הוא מכיל שירים חדשים ורמיקסים לשירים מהאלבום השני.
מבחינה מסחרית האלבום זכה להצלחה נאה.
הוא הגיע למקום ה-9 בהממלכה המאוחדת ומכר כ-13 אלף עותקים בשבוע הראשון ליציאתו וכחודש לאחר יציאתו מכירותיו הגיעו ל-70 אלף עותקים מה שזיכה אותו למעמד כסף.
נכון להיום מכירותיו של האלבום עומדות על 100 אלף עותקים במדינה ובכך זכאי למעמד זהב.
"Dollhouse" (בעברית: "בית בובות") הוא סינגל שהוקלט על ידי הזמרת-יוצרת האמריקאית מלאני מרטינז, מתוך המיני-אלבום הראשון שלה, Dollhouse.
השיר יצא לאור ב-9 בפברואר 2014, על ידי חברות התקליטים וורנר שאפל מיוזיק ואטלנטיק רקורדס, כסינגל הראשון מתוך המיני-אלבום.
ב-10 בפברואר 2014, יצא השיר בהוצאה עצמית, תוך שהיה זמין להורדה דיגיטלית.
כמו כן, הופיע השיר בתוכנית הטלוויזיה "שקרניות קטנות".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-175 מיליון השמעות.
הווידאו קליפ הרשמי של השיר הועלה לערוץ היוטיוב של מלאני מרטינז ב-10 בפברואר 2014. בתחילת הקליפ, ניתן לראות ילדה משחקת בבית בובות.
בהמשך, ניתן לראות בתוכו את מרטינז, כשהיא לבושה כבובה תוך שהיא מתחילה לשיר את השיר.
נכון למאי 2020, מונה הצפיות של הקליפ עומד על למעלה מ-260 מיליון צפיות.
מקוםתאריםמכירותארצות הברית (RIAA)פלטינה 2×2,000,000קנדה (Music Canada)פלטינה80,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורארצות הברית10 בפברואר 2014הזרמת מוזיקה • הורדה דיגיטליתהוצאה עצמיתקנדה24 ביולי 2014מיני-אלבום רמיקסיםאטלנטיקארצות הברית
"Don't Come Easy" (בעברית: "לא בא בקלות") הוא שיר שבוצע על ידי הזמר האוסטרלי, אייזיאה פיירברייס וייצג את אוסטרליה באירוויזיון 2017. השיר יצא לאור ב-8 במרץ 2017.
אייזיאה פיירברייס נבחר על ידי איגוד השידור האוסטרלי (SBS) באופן פנימי לייצג את אוסטרליה במהדורת האירוויזיון לשנת 2017. ב-9 במאי באותה השנה הופיע אייזיאה בחצי הגמר הראשון של האירוויזיון, שלישי בסדר ההופעות, לפני אלבניה ואחרי גאורגיה.
באותו הערב, אוסטרליה זכתה במקום השישי עם 160 נקודות ובכך העפילה לגמר.
ב-13 במאי באותה השנה, אוסטרליה הופיעה בגמר האירוויזיון לשנת 2017. אוסטרליה הוגרלה להופיע במקום ה-14 בסדר ההופעות של הגמר, לפני יוון ואחרי קרואטיה.
אוסטרליה זכתה במקום ה-9 עם 173 נקודות (171 נקודות מהשופטים ושתי נקודות מהקהל).
מקוםתאריך יציאהפורמטחברת תקליטיםאוסטרליה8 במרץ 2017הורדה דיגיטליתסוני מיוזיק אנטרטיינמנט אוסטרליה
Don't Forget to Remember Me (בעברית: אל תשכח לזכור אותי) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הבכורה שלה, Some Hearts.
השיר יצא לאור ב-13 במרץ 2006, על ידי חברת התקליטים אריסטה רקורדס, כסינגל השלישי מתוך האלבום.
השיר נכתב על ידי מורגן סטפלטון, קלי לאבלייס ואשלי גורלי והופק על ידי מארק ברייט.
בשיר מדברת אנדרווד על כך שהיא מתכוונת לעזוב את הבית שלה, לאחר שסיימת את לימודה בבית ספר תיכון.
אמה אומרת לה "לא לשכוח לזכור אותה", בעת שתתחיל לחיות את החיים שלה.
השיר זכה להצלחה רבה, כאשר הגיע למקום השני במצעד שירי הקאנטרי ולמקום הרביעי במצעד שירי הקאנטרי של קנדה.
כמו כן, זכה השיר בפרס מוזיקת הקאנטרי של ASCAP, בקטגוריית "שיר השנה המבוצע ביותר", בטקס שהתקיים בשנת 2007.
איגוד תעשיית ההקלטות האמריקאי העניק לשיר את תואר הזהב, על מכירות של למעלה מחצי מיליון עותקים במדינה.
"Don't Blame Me" (בעברית: "אַל תַּאֲשִׁימוּ אוֹתִי") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השישי שלה, Reputation.
השיר יצא לאור ב-10 בנובמבר 2017, על ידי חברת התקליטים ביג משין רקורדס, ביחד עם שאר השירים מתוך האלבום.
סוויפט כתבה את "Don't Blame Me" עם המפיקים שלו מקס מרטין ושלבאק.
מבחינה מוזיקלית, הוא משלב סוגות מוזיקליות כמו אלקטרופופ וגוספל פופ.
מבחינה לירית, מילותיו עוסקות בהשוואה בין אהבה להתמכרות לסמים.
השיר זכה לשבחים ביקורתיים ומעורבים מטעם מבקרי המוזיקה, שרבים מהם שיבחו את כתיבת השירים של סוויפט ואת שירתה ה"אכזרית".
ב-Paste דירגו אותו במקום ה-32 ברשימת "158 השירים הטובים ביותר של טיילור סוויפט, לפי דירוג", בעוד שב-NME דורג במקום ה-67 ברשימה דומה.
כאשר יצא, לא הצליח השיר להיכנס למצעדי השירים ברחבי העולם, כיוון שהאפשרות להאזנתו ושמיעתו הוגבלה, עד ליציאתו של Reputation ואחריה.
עם זאת, בשנת 2022 הפך "Don't Blame Me" ללהיט רדום ברשת החברתית טיקטוק ובעקבות כך, דורג במצעדי השירים ברחבי העולם כולל במצעד הסינגלים הבריטי וזאת, בנוסף לכך שהצליח לצבור למעלה מ-1.2 מיליון השמעות ביממה אחת בספוטיפיי.
עבור "Don't Blame Me" לא יצא וידאו קליפ, אך האודיו הרשמי שלו שהועלה לערוץ היוטיוב הרשמי של טיילור סוויפט הצליח לצבור למעלה מ-20 מיליון צפיות.
במהלך סיבוב ההופעות החמישי של סוויפט, "Reputation Stadium Tour" (2018), בוצע "Don't Blame Me" כחלק מרשימת השירים של אותו הסיבוב.
ב-27 במאי 2022, העניק לו איגוד תעשיית ההקלטות הבריטי (BPI) את תואר הכסף, על מכירות של למעלה מ-200,000 עותקים בממלכה המאוחדת; הרצועה הראשונה והיחידה מ-Reputation שעשתה זאת.
טיילור סוויפט הוציאה את אלבום האולפן החמישי שלה, 1989, באוקטובר 2014 שזכה להצלחה מסחרית בין-לאומית.
האלבום נמכר ביותר משישה מיליון עותקים בארצות הברית והנפיק שלושה סינגלים שדורגו במקום הראשון במצעד הבילבורד הוט 100: "Shake It Off", "Blank Space" ו-"Bad Blood".
סוויפט המשיכה להיות יעד מרכזי לרכילות בצהובונים במהלך הקידום של 1989. היו לה מערכות יחסים רומנטיות קצרות מועד עם המפיק הסקוטי קלווין האריס והשחקן האנגלי טום הידלסטון.
המוניטין שלה נפגע ממחלוקות מתוקשרות עם ידוענים אחרים, כולל הראפר האמריקאי קניה וסט, אשת התקשורת האמריקאית קים קרדשיאן והזמרת-יוצרת האמריקאית קייטי פרי.
סוויפט הפכה יותר ויותר מסויגת ברשתות החברתיות, לאחר ששמרה על נוכחות פעילה עם קהל עוקבים גדול, ונמנעה מאינטראקציות עם העיתונות שאירעו במסגרת אותן המחלוקות המתוקשרות.
היא החלה לעבוד על אלבום האולפן השישי שלה, Reputation, כמענה להמולה התקשורתית סביב הפרסונה שלה.
סוויפט תיארה את האלבום כ"קתרזי", ונצמדה לסגנון הכתיבה של הסינגל שלה "Blank Space" מ-2014, בו היא עשתה סאטירה על התדמית שלה בקרב הציבור.
היא אמרה: "לקחתי את התבנית הזאת של, בסדר, זה מה שכולכם אומרים עליי.
תנו לי פשוט לכתוב מהדמות הזו לשנייה".
הגזרה הסופית של Reputation הורכבה מ-15 רצועות, שסוויפט הייתה שותפה לכתיבתן, הפקתן והלחנתן.
המפיקים השוודים מקס מרטין ושלבאק כתבו והפיקו יחד תשע רצועות מתוך האלבום, ביניהן "Don't Blame Me".
"Don't Blame Me" הוא שיר אלקטרופופ עם אלמנטים חזקים של EDM וגוספל.
הוא כולל הפקה "אפלה" ותואר כ"בעל מצב רוח" עם שימוש בסינתיסייזרים, בס כבד וקולות רקע מעוותים מרובים.
המילים שלו עוסקות בהכרזה של סוויפט על מושא אהבתה, תוך שימוש בדימויים דתיים והתייחסויות להתמכרויות ("הו, אלוהים הצל אותי, הסם שלי הוא אהובי").
היחס הלא מתנצל שלה לשיר שיקף את המוניטין שלה ככותבת שירים שכתבה בעיקר על אהבה ומערכות יחסים בעבר.
הרצועה מכילה גם התייחסות ל"גטסבי הגדול" שבו סוויפט מתייחסת לעצמה כ"חיננית של בן הזוג שלה".
ב-Spin, מוניק מלנדז סברה ש-"Don't Blame Me" הוא השיר שייצג את Reputation, ושיבחה את הפקתו ומילותיו.
קוקס ג'יימיסון מפיצ'פורק כינה טען כי "שירים כמו " ו-"Don't Blame Me" הם מפלצות נוצצות שמצליחות להחזיק יחד היות שטיילור מציגה באמצעותם את הנוכחות שלה".
אוון סאודי מ-PopMatters, וזאק שונפלד מניוזוויק טענו שמדובר ב"גולת הכותרת באלבום".
בביקורות פחות חיוביות, חלק מהמבקרים מצאו שההפקה בהשפעת ה-EDM "תפלה" ו"לא מושכת", בין היתר כיוון שהסאונד של השיר כבר היה פופולרי מאוד במצעדים באותה העת בה יצא.
ניקול אלמיידה מ-Atwood Magazine מצאה את מטפורת הסמים במילותיו כדבר קלישאתי.